tomron87/hebrew-wikipedia-sentences-corpus huggingface dataset:
כאשר מד הרעב מלא, השחקן יכול "לרפא" את עצמו ולמלא את מד החיים שלו.
במשחק, למעט ברמת קושי שלווה, אם מד הרעב מתדלדל, הריפוי האוטומטי יפסק ובסופו של דבר השחקן יישאר עם חצי נקודת חיים (אלא אם השחקן נמצא במצב חסר רחמים ואז הוא ימות).
שחקנים יכולים ליצור מגוון רחב של פריטים (Items) במיינקראפט.
אלו כוללים שריון אשר מקטין את הנזק מכל דבר שיכול להוריד נקודות חיים, כלי נשק (כגון חרבות או גרזנים) המאפשרים להרוג בקלות רבה יותר מפלצות ובעלי חיים וכלים שמיועדים לכריית סוגים מסוימים של בלוקים במהירות רבה יותר (כגון מכוש ואת חפירה).
בחלק מהפריטים יש כמה רמות לאותו פריט בהתאם לחומר ששימש להכנה שלהם, כאשר פריטים בדרגה גבוהה יותר יעילים ועמידים יותר.
שחקנים יכולים לבשל אוכל בעזרת תנורים, לעבד עפרות ולהמיר חומרים לחומרים אחרים.
השחקנים יכולים גם להחליף סחורה עם כפריים (דמויות NPC) באמצעות מערכת סחר המבוססת על אבני ברקת.
המשחק כולל מערכת מלאי (Inventory) המאפשרת לשחקנים לשאת מספר מצומצם של פריטים.
אם שחקן מת, הפריטים במלאי שלו מתפזרים על הקרקע באזור המוות, אלא אם המשחק הוגדר מראש כך שכשהשחקן מת הפריטים נשארים יחד איתו (מצב המשחק keepinventory).
לאחר המוות השחקן נוצר מחדש בנקודת ההיווצרות שלו, אשר כברירת מחדל היא המקום בו השחקנים נוצרים לראשונה במשחק, וניתן לאפס אותה על ידי שינה במיטה או באמצעות פקודות.
ניתן לקבל את הפריטים שהתפזרו בחזרה אם השחקן יכול להגיע אליהם לפני שהם נעלמים לאחר 5 דקות.
השחקנים יכולים לקבל נקודות ניסיון (ידוע גם כנקודות XP) על ידי הריגת מפלצות, חיות ושחקנים אחרים.
כמו כן, גם כרייה, התכת עפרות, השגת הישגים מסוימים, זיווג בעלי חיים ובישול אוכל יביאו נקודות.
לאחר שהשחקן צבר מספיק נקודות, הוא יכול להשקיע אותם בכישוף כלים, שריון וכלי נשק.
פריטים מכושפים הם בדרך כלל חזקים יותר, מחזיקים מעמד זמן רב יותר או בעלי אפקטים מיוחדים אחרים.
במצב יצירתי (Creative), לשחקנים יש גישה כמעט לכל המשאבים והפריטים במשחק דרך תפריט המלאי, והם גם יכולים למקם ולשבור בלוקים באופן מיידי, בלי צורך בחציבה.
השחקנים יכולים להחליף את ההליכה בריחוף וכך הם יכולים לחקור בחופשיות את העולם כרצונם.
השחקנים גם לא יכולים להינזק ואין להם מד רעב.
בנוסף, מפלצות לא תוקפות שחקנים במצב זה.
מצב המשחק מסייע לשחקנים להתמקד בבנייה ויצירת פרויקטים בכל גודל ללא הפרעה.
מצב חסר רחמים הוא מצב שדומה למצב הישרדות, אך ברמת הקושי הגבוהה ביותר שניתן.
אם שחקן מת בעולם במצב חסר רחמים, הוא לא יכול לחזור לשחק בו.
במקום זה, השחקן נכנס למצב צופה והוא יכול לחקור את העולם או למחוק אותו לחלוטין.
ניתן לגשת למצב משחק זה רק במהדורת Java.
מגרסה 1.8 ומעלה, לא יהיה ניתן להיכנס שוב לעולם, אך קובצי המשחק ישמרו.
מצב הרפתקאות תוכנן במיוחד כך שהשחקנים יוכלו לחוות מפות והרפתקאות בהתאמה אישית.
מצב הרפתקאה דומה למצב הישרדות אך עם מגבלות שונות, שיוצר המפה יכול להחיל על עולם המשחק.
מגבלות אלו מאלצות את השחקנים להשיג את הפריטים הנדרשים ולחוות הרפתקאות בדרך שיוצר המפה החליט.
תוספת נוספת המיועדת למפות מותאמות אישית היא בלוק הפקודה; הבלוק הזה מאפשרת ליצרני מפות לצור דברים שלא אפשריים במצב משחק רגיל.
בנוסף, מצב הרפתקה נמצא בשימוש נרחב בשרתי משחק בהם שחקנים שנמצאים למשל בלובי של השרת לא יכולים לשבור בלוקים וכיוצא מזה.
מצב צופה נוסף בגרסה 1.8 של המשחק.
מצב זה מאפשר לשחקן לעוף ברחבי העולם ללא השפעה של חוקי הפיזיקה עליו, כלומר, הוא יכול לעבור דרך בלוקים ויצורים.
העולם לא משפיע על שחקן במצב צופה, ואין לו מד רעב ומד חיים.
שחקן במצב צופה יכול לראות את העולם מנקודת מבטם של היצורים והדמויות השונות.
בשרתי מיני-משחקים נהוג להשתמש במצב צופה כדי להעניק לשחקן חוויה של "צופה מן הצד" (אף על פי שאפשר גם להשתמש בתוסף שנקרא "ריפליי מוד" שהוא מצלם את המשחק ואפשר לערוך את זה בסרטון אחרי זה.)
מצב רב משתתפים במיינקראפט מאפשר לשחקנים מרובים לשחק ולתקשר אחד עם השני במקום אחד בשרתים שהם צד שלישי.
מצב רב משתתפים מתאפשר על ידי הפעלת LAN, מסך מפוצל (בקונסולות בלבד) ועל ידי שרתים.
השחקנים יכולים להפעיל שרתים משלהם, להשתמש בספק אחסונים או להתחבר ישירות למשחק של שחקן אחר באמצעות Xbox Live.
שרתים מרובי משתתפים של מיינקראפט נשלטים על ידי מפעילי שרתים, שיש להם גישה לבקרת הפקודות של השרת, מה שמאפשר להם לעשות ככל העולה בראשם בשרת, כגון קביעת השעה ביום ושיגור שחקנים ממקום למקום.
מפעילי שרתים יכולים גם להגדיר מגבלות לגבי שמות המשתמשים או כתובות ה-IP שמורשים להיכנס לשרת.
לשרתים מרובי משתתפים יש מגוון רחב של תכונות, כאשר לשרתים מסוימים חוקים ומנהגים ייחודיים משלהם.
השרת הגדול והפופולרי ביותר נכון ל-2018 הוא Hypixel, אותו ביקרו למעלה מ-14 מיליון שחקנים ייחודיים.
בין סוגי השרתים הפופולרים ביותר הם שרתי לחימה מסוג שחקן-נגד-שחקן (PvP) ושרתי מיני-משחקים (Minigame).
לשרתים רבים יש תוספים מותאמים אישית המאפשרים פעולות שבמשחק רגיל אינן אפשריות.
החל מגרסה 1.19.1 ישנה מערכת סינון בצ'אט המיינקראפט שמגנה מפני הודעות לא מכבדות או לא חוקיות כלפי שחקנים המשחקים בשרת.
בנוסף, קיימת האפשרות לדווח על שחקנים בשרתים בשל אמירת דברים שאינם מכבדים או לא חוקיים.
דברים לא מכבדים כגון זלזול וקילול השחקנים האחרים אשר בשרת.
ודברים לא חוקים כגון סחיטה, איום, פדופיליה ואף קריאה להתאבדות או רציחה.
אם שחקן יואשם בזאת והמערכת תצדיק זאת - יחסם משתמש מכל שרתי המיינקראפט לאלתר.
אך עם זאת, אפשר לבטל זאת על ידי ערעור למערכת.
בשנת 2013, Mojang Studios הודיעו על Minecraft Realms, שירות אירוח שרתים שנועד לאפשר לשחקנים לשחק ביחד מפות מרובות משתתפים בשרת בקלות ובבטיחות ומבלי שיהיה עליהם להקים שרת משלהם.
בניגוד לשרת רגיל, רק שחקנים שהוזמנו על ידי יוצר השרת יכולים להצטרף לשרתי Realms, ושרתים אלה אינם משתמשים בכתובות IP רגילות של מיינקראפט.
בעלי שרתים של מיינקראפט Realms יכולים להזמין עד 3,000 אנשים לשחק בשרת שלהם, עם עד עשרה שחקנים מקוונים בו זמנית.
ב-E3 2016, נוספה תמיכה חוצה פלטפורמות, בין פלטפורמות Windows 10 ,iOS ו-Android דרך Realms החל מיוני 2016, עם תמיכה ב-Xbox One ו-Nintendo Switch שהגיעה מאוחר יותר בשנת 2017, ותמיכה במכשירי מציאות מדומה.
ב-31 ביולי 2017 Mojang Studios שחררו את גרסת הבטא של העדכון המאפשר הפעלה בין פלטפורמות.
קהילת ההתאמה האישית מורכבת ממעריצים, ממשתמשים וממתכנתי צד שלישי.
באמצעות מגוון ממשקי בניית הרחבות שנוצרו לאורך זמן, הקהילה יצרה מגוון רחב של תוכן להורדה עבור המשחק, כגון שינויים בקוד, חבילות טקסטורה ומפות מותאמות אישית.
שינויים בקוד של מיינקראפט, המכונים מודים (Mods), מוסיפים מגוון שינויים למשחק, החל מבלוקים חדשים, פריטים חדשים, יצורים חדשים וכלה במערכים שלמים של מנגנונים למטרות שונות.
בעוד שמגוון מודים פותחו באופן עצמאי בידי משתמשים על ידי הנדסה לאחור של הקוד, Mojang Studios שיפרו גם את מיינקראפט עם ונילה תכונות רשמיות שאפשר לשנות, מה שמאפשר לייצר חבילות משאבים (Texture packs) שנוצרו על ידי הקהילה, המשנות אלמנטים מסוימים של המשחק כולל טקסטורות וצלילים.
שחקנים יכולים גם ליצור "מפות" משלהם (קובצי שמירת עולם מותאמים אישית) המכילות לעיתים קרובות חוקים, אתגרים, חידות ומשימות ספציפיות, ולשתף אותן באינטרנט כדי שאחרים יוכלו לשחק בהן.
Mojang הוסיפו את מצב ההרפתקאות באוגוסט 2012 ואת "בלוקי פקודה" (Command blocks) באוקטובר 2012, אשר נוצרו במיוחד עבור מפות מותאמות אישית במהדורת Java.
חבילות נתונים (Data packs), שהוצגו בגרסה 1.13 של מהדורת Java, מאפשרות התאמה אישית נוספת, כולל יכולת להוסיף התקדמויות חדשות, ממדים חדשים, פונקציות, מתכוני יצירה, מבנים, תגים, הגדרות עולם וביומות.
מהדורת Xbox 360 של המשחק תומכת בתוכן מותאם אישית להורדה, שניתן לרכוש דרך חנות המשחקים של XBox; חבילות תוכן אלה מכילות בדרך כלל עורות שחקן חדשים.
מאוחר יותר המהדורה קיבלה תמיכה בחבילות מרקמים בעדכון המשחק ה-12 שלה תוך הצגת "חבילה משולבת", המשלבת חבילות מרקם עם חבילות עור ושינויים בצלילי המשחק, במוזיקה ובממשק המשתמש.
החבילה המשולבת הראשונה (כלומר, חבילת המרקם הראשונה) למהדורת Xbox 360 יצאה ב-4 בספטמבר 2013, ונוצרה בהשראת Mass Effect.
בשונה ממהדורת Java, לעומת זאת, מהדורת Xbox 360 אינה תומכת במודלים או מפות מותאמות אישית.
חבילת משאבים לקידום מכירות המבוססת על מיינקראפט יצאה לזיכיון סופר מריו על ידי נינטנדו למהדורת ה-Wii U ברחבי העולם ב-17 במאי 2016. חבילה משולבת המבוססת על Fallout הוכרזה שתצא למהדורת ה-Wii U.
באפריל 2018 התגלתה תוכנה זדונית בכמה עורות של מיינקראפט שניתנו להורדה לשימוש עם מהדורת Java של המשחק.
אבסט הצהיר כי כמעט 50,000 חשבונות נגועים, וכאשר הם מופעלים, התוכנה הזדונית תנסה לפרמט את הכונן הקשיח של המשתמש.Mojang Studios תיקנו מיד את המחדל והצהירו ש"הקוד לא יופעל או יוקרא על ידי המשחק עצמו", ויפעל רק כאשר התמונה המכילה את העור עצמו נבדקה.
ביוני 2017 Mojang פרסמו עדכון המכונה "עדכון הגילוי" לגרסת ה-Bedrock של המשחק.
העדכון כולל מפה חדש ואת ה-"Market Place": קטלוג של תוכן שנוצר על ידי משתמשים המעניק ליוצרי תוכן במיינקראפט "דרך נוספת להתפרנס מהמשחק", ועוד.
לפני שמרקוס פרסון פיתח את מיינקראפט, הוא היה מפתח משחקים עבור חברת King עד מרץ 2009, ששימש בעיקר כמפתח משחקי דפדפן.
במהלך עבודתו שם למד מספר שפות תכנות שונות.
הוא היה יוצר משחקים משלו במהלך שעותיו הפנויות בביתו, לעיתים קרובות על סמך השראה שמצא ממשחקים אחרים, וכותב לעיתים קרובות בפורומים של TIGSource למפתחים עצמאיים.
אחד הפרויקטים האישיים האלה נקרא "RubyDung", משחק על בסיס בנייה בהשראת Dwarf Fortress, אך בנוי מבחינת התלת־ממדיות שלו כמו RollerCoaster Tycoon.
פרסון כבר הכין מיפוי תלת־ממדי עבור אב טיפוס למשחק אחר על זומבים בסגנון של Grand Theft Auto: Chinatown Wars.
בין התכונות ב-"RubyDung" שמרקוס בחן הייתה מבט מגוף ראשון הדומה ל-Dungeon Keeper, אך הרגיש שהגרפיקה מפוקסלת מדי והשמיט את המצב הזה.
בסביבות מרץ 2009 עזב פרסון את King והצטרף ל-jAlbum, אך עדיין המשיך לעבוד על האב טיפוס שלו.
Infiniminer, משחק כרייה על בסיס בלוקים ועולם פתוח, שפורסם לראשונה באפריל 2009, עורר את ההשראה של פרסון בקשר לעתיד של-RubyDung .
Infiniminer השפיע רבות על הסגנון החזותי של המשחק, כולל החזרת מצב המשחק בגוף ראשון, הסגנון הוויזואלי המפוקסל ואת יסודות בניית הבלוקים.
עם זאת, בניגוד ל-Infiniminer, פרסון רצה שבמיינקראפט יהיו אלמנטים של RPG.
המהדורה המקורית של מיינקראפט, המכונה בימינו מהדורת ג'אווה, פותחה לראשונה במאי 2009. פרסון פרסם סרטון ביוטיוב של גרסה מוקדמת של מיינקראפט.
תוכנית הבסיס של מיינקראפט הושלמה על ידי פרסון במהלך סוף השבוע באותו חודש וגרסת בדיקה פרטית פורסמה ב-TigIRC ב-16 במאי 2009. המשחק יצא לראשונה לציבור ב-17 במאי 2009 כמהדורה בפיתוח בפורומים של TIGSource.
פרסון עדכן את המשחק על סמך משוב מהפורומים.
הגרסה שפרסון פרסם בפורומים נודעה מאוחר יותר כגרסה הקלאסית.
שלבי פיתוח נוספים שזכו לכינויים Indev ,Infdev ו-Survival Test פורסמו בין ספטמבר 2009 ליוני 2010.
העדכון הגדול הראשון, שזכה לכינוי אלפא, שוחרר ב-30 ביוני 2010. אף על פי שפרסון שמר בהתחלה על משרתו ב-Jalbum.net, בהמשך הוא עזב את העבודה על מנת לעבוד על מיינקראפט במשרה מלאה כאשר מכירות גרסת האלפא של המשחק התרחבו.
פרסון המשיך לעדכן את המשחק במהדורות שהופצו למשתמשים באופן אוטומטי.
עדכונים אלה כללו פריטים, בלוקים ויצורים חדשים, מצב הישרדות ושינויים בפיזיקה של המשחק (למשל כיצד מים זורמים).
כדי לתמוך בפיתוח של המשחק, הקים פרסון חברת משחקי וידאו, Mojang, בכסף שהרוויח מהמשחק.
בין מייסדי Mojang היו יעקב פורסר, אחד מחבריו לעבודה של פרסון מ-King, וקרל מאנה, מנכ"ל jAlbum.
ב-11 בדצמבר 2010 פרסון הודיע כי מיינקראפט נכנס לשלב בדיקות הבטא שלו ב-20 בדצמבר 2010. הוא ציין גם שתיקוני הבאגים וכל העדכונים שהובילו לשחרור עדיין יהיו בחינם.
במהלך הפיתוח שכר פרסון כמה עובדים חדשים לחברה שהקים, Mojang Studios.
Mojang סיימו את שלב הבטא של המשחק והוציאו לאור את הגרסה המלאה ב-18 בנובמבר 2011. ב-1 בדצמבר 2011 מונה ינס "Jeb" ברגנסטן לראש אגף העיצוב במיינקראפט, והחליף את פרסון כמעצב הראשי.
ב-28 בפברואר 2012 Mojang הודיעו כי הם שכרו את מפתחי שירות ה-API הפופולרי למיינקראפט "Bukkit" כדי לשפר את תמיכת מיינקראפט בשינויים בשרתים רבי-משתתפים.
פרסון הציע את העסקה כאשר פרסם ציוץ בטוויטר ובו הוא מציע לתאגידים לרכוש את חלקו במניות Mojang לאחר שקיבל הרבה ביקורת על אכיפת תנאים בהסכם רישיון למשתמש קצה (EULA) של המשחק.
על פי פרסון, מנכ"ל Mojang, קרל מאנה, קיבל שיחה ממנהל מיקרוסופט זמן קצר לאחר הציוץ, ושאל אם פרסון רציני לגבי עסקה.
Mojang קיבלה פניות גם מחברות אחרות, כולל Activision Blizzard ו-EA.
העסקה עם מיקרוסופט נחתמה ב-6 בנובמבר 2014 והובילה לכך שפרסון הפך לאחד מ-"מיליארדרי העולם" של פורבס.
מאז המהדורה המלאה הראשונה של מיינקראפט, שכונתה "עדכון ההרפתקאות" (עדכון 1.0), המשחק עודכן ברציפות עם עדכונים גדולים רבים, הזמינים בחינם למשתמשים שכבר רכשו את המשחק.
העדכון הגדול האחרון היה "שבילים וסיפורים" (עדכון 1.20), שהוסיף בלוקים ופריטים חדשים, אופציות חדשות ומבנים חדשים.
העדכון שוחרר ב-7.6.2023. עדכון הביניים האחרון הוא עדכון 1.20.6, שמכיל חלקים מהעדכון הגדול הבא.
הגרסה המקורית של המשחק הוחלפה מרק "Minecraft" ל-"Minecraft: Java Edition" ב-18 בספטמבר 2017 כדי להפריד אותה מ-"Bedrock Edition", ששמה שונה לרק "Minecraft" על ידי עדכון "Better Together".
מהדורת הבדרוק (Bedrock Edition) עודכנה באופן קבוע, כאשר העדכונים אליה תואמים את הנושאים של עדכוני מהדורת הג'אווה (Java Edition).
גרסאות אחרות של המשחק כמו מהדורות הקונסולה השונות ומהדורת הכיס (Pocket Edition) אוחדו למהדורת הבדרוק או הופסקה התמיכה בהם ולא יצאו אליהם עדכונים חדשים.
באוגוסט 2011 יצאה מהדורת הכיס של מיינקראפט ל-Xperia play ותמכה באנדרואיד כגרסת אלפא מוקדמת.
לאחר מכן היא יצאה לאור למספר מכשירים תואמים אחרים ב-8 באוקטובר 2011. גרסת ה־iOS של מהדורת הכיס פורסמה ב-17 בנובמבר 2011. המהדורה הועמדה גם לרשות הטלפונים של Windows זמן קצר לאחר ש-Microsoft רכשה את Mojang.
המהדורה מתרכזת בהיבט היצירתי ובהיבט ההישרדותי הפרימיטיבי של המשחק, ואינה מכילה את כל התכונות של מהדורת המחשב האישי.
בחשבון הטוויטר שלו אמר ינס ברגנסטן כי מהדורת הכיס של מיינקראפט כתובה ב-++C ולא ב-Java, מפני ש-iOS לא יכולה לתמוך ב-Java.
ב-10 בדצמבר 2014, בעקבות רכישת Mojang Studios על ידי מיקרוסופט, Pocket Edition יצאה עבור Windows Phone.
ב-18 בינואר 2017, מיקרוסופט הודיעה כי היא לא תתמוך עוד בגרסאות Windows Phone של מהדורת הכיס.
ב-19 בדצמבר 2016 יצאה לאור הגרסה המלאה של מהדורת הכיס של מיינקראפט ב-אנדרואיד, iOS ו-Windows Phone.
מהדורת הכיס הוחלפה במהדורת הבדרוק בשנת 2017.
מהדורות קונסולות מהדור הקודם (Legacy console editions)
גרסת ה-Xbox 360 למשחק, שפותחה על ידי 4J Studios, יצאה ב-9 במאי 2012. ב-22 במרץ 2012 הוכרז כי מיינקראפט יהיה משחק הדגל של שירות משחקים חדש ל-Xbox Live בשם Arcade NEXT.
המשחק שונה מגרסאות המחשב הביתיות במספר דרכים, כולל מערכת קראפטינג (crafting, יצירה) חדשה, ממשק הבקרה, מדריכים בתוך המשחק, מצב מרובה-משתתפים במסך מפוצל ויכולת לשחק עם חברים דרך Xbox Live.
בנוסף, העולמות בגרסת ה-Xbox 360 אינם "אינסופיים", והם חסומים על ידי קירות בלתי נראים.
במקור גרסת Xbox 360 הייתה דומה בתוכנה לגרסאות המחשב הישנות יותר, אך עודכנה בהדרגה כדי לקרב אותה לגרסת המחשב הנוכחית לפני הפסקתה.
גרסת ה-Xbox One פורסמה ב-5 בספטמבר 2014.
גרסאות המשחק לפלייסטיישן 3 ולפלייסטיישן 4 פורסמו ב-17 בדצמבר 2013 וב-4 בספטמבר 2014, בהתאמה.
גרסה לפלייסטיישן ויטה יצאה לאור באוקטובר 2014. כמו גרסאות ה-Xbox, גרסאות הפלייסטיישן פותחו על ידי 4J Studios.
ב-17 בדצמבר 2015 יצאה לאור מהדורת מיינקראפט ל-Wii U.
גרסת ה-Wii U קיבלה מהדורה פיזית על דיסק ב-17 ביוני 2016 בצפון אמריקה, ביפן ב-23 ביוני 2016, ובאירופה ב-30 ביוני 2016. גרסת ה-Nintendo Switch של המשחק יצאה לאור בחנות המשחקים של נינטנדו ב-11 במאי 2017, יחד עם גרסה קמעונאית פיזית על דיסק שנקבע שתופץ במועד מאוחר יותר.
במהלך כנס של נינטנדו ב-13 בספטמבר 2017, נינטנדו הודיעה כי המהדורה החדשה של New Nintendo 3DS תהיה זמינה להורדה מיד לאחר השידור החי, ועותק פיזי יהיה זמין במועד מאוחר יותר.
המשחק תואם רק לגרסאות "החדשות" של מערכות ה-3DS ו-2DS, ואינו עובד עם דגמי ה-3DS, 3DS XL ו-2DS המקוריים.
ב-18 בדצמבר 2018, גרסאות המיינקראפט של PlayStation 3, PlayStation Vita, Xbox 360 ו-Wii U קיבלו את העדכון הסופי שלהם ושונה שמם למהדורת "קונסולות מהדור הקודם" (Legacy Console).
גרסת ה-PlayStation 4 של מיינקראפט עודכנה בדצמבר 2019 כדי לתמוך במשחק חוצה פלטפורמות עם כל מהדורות הבדרוק (Bedrock editions) האחרות, אם כי המשתמשים נדרשים להחזיק חשבון Xbox Live חינמי כדי לשחק.
מהדורת החינוך של מיינקראפט היא גרסה חינוכית למשחק המקורי, שתוכננה במיוחד לשימוש במוסדות חינוך כגון בתי ספר, ונבנתה על בסיס הקוד של מהדורת הבדרוק.
המהדורה כוללת חבילת משאבים לשיעורי כימיה, קורסים בחינם באתר של מהדורת החינוך, ו-2 יישומים נלווים בחינם: קוד ומצב כיתה (Classroom Mode).
ב-26 ביוני 2020, גרסת הבטא של מהדורת החינוך הפכה לציבורית במחשבי Chromebook התואמים ל-Google Play.
המשחק המלא יצא לאור לחנות Google Play למחשבי Chromebook ב-7 באוגוסט 2020.
ב-20 במאי 2016 הוכרז על מיינקראפט סין כמהדורה מקומית עבור סין, שם יצאה לאור במסגרת הסכם רישוי בין NetEase ל-Mojang.
מהדורת המחשב האישי יצאה לאור לבטא ציבורית ב-8 באוגוסט 2017. גרסת ה-iOS יצאה לאור ב-15 בספטמבר 2017, וגרסת ה-Android יצאה לאור ב-12 באוקטובר באותה שנה.
מהדורת המחשב האישי מבוססת על מהדורת ה-Java המקורית, ואילו הגרסאות לטלפון הנייד iOS ו-Android מבוססת על מהדורת הבדרוק.
המהדורה לא עולה כסף, והיו בה למעלה מ-300 מיליון שחקנים עד נובמבר 2019.
מלבד מהדורת ה-Java ומהדורת ה-Windows 10, קיימות גרסאות אחרות של מיינקראפט למחשב, הכוללות את Minecraft Classic ,Minecraft 4K ומהדורה מיוחדת לראספברי פאי.
Minecraft 4K היא גרסה פשוטה של מיינקראפט בדומה לגרסה הקלאסית אשר פותחה עבור "תחרות תכנות המשחקים 4K של Java", כאשר מטרת התחרות הייתה לקודד את המשחק בפחות מ-4,000 קילו-ביט.
בניגוד למהדורה הרגילה, המפה במהדורת ה-4K מורכבת מ-64×64×64 בלוקים, ואותו עולם בדיוק נוצר בכל פעם מחדש.
השחקנים במהדורת ה-4K מוגבלים להצבת או הריסת בלוקים, המורכבים מדשא, אבנים, עצים, עלים ולבנים.
מיינקראפט עבור Windows 10 בלעדי כרגע למערכת ההפעלה Windows 10 של מיקרוסופט.
בטא עבור המהדורה הושק ב-Microsoft Store ב-9 ביולי 2015. לגרסה זו יש את היכולת לשחק ביחד עם חברים ב-Xbox Live, ולשחק במצב רב-משתתפים עם בעלי חשבון מיינקראפט בפלטפורמות אחרות של מהדורת הבדרוק.
תכונות אחרות במהדורה כוללות את היכולת להשתמש במספר אביזרי שליטה, כמו בקר משחק, מקלדת או מסך מגע (עבור Microsoft Surface ומכשירים אחרים התומכים במסך מגע), תמיכה במציאות מדומה, ולהקליט סרטונים ולצלם צילומי מסך בעזרת התוכנה GameDVR המובנה בתוך המשחק.
מהדורת ראספברי פאי של מיינקראפט נחשפה רשמית ב-2012 Minecon.
מהדורת פאי מבוססת על גרסה אלפא 0.6.1 של מהדורת הכיס, עם תכונה המאפשרת להשתמש בפקודות טקסט לשינוי פרמטרים של עולם המשחק.
במהדורת פאי השחקנים יכולים לפתוח את קוד המשחק ולהשתמש בשפת התכנות של פייתון כדי לשנות דברים בעולם המשחק.
המהדורה כוללת גם ממשק סקריפטינג API לשינוי המשחק עבור מצב רב-משתתפים.
המהדורה הודלפה בטעות לאתר הרשמי של מיינקראפט ב-20 בדצמבר 2012, אך קוד המקור נמחק במהירות מהדף.
המהדורה יצאה לאור רשמית ב-11 בפברואר 2013. Mojang Studios הפסיקו להוציא עדכונים למהדורת הראספברי פאי של מיינקראפט בשנת 2016. המהדורה מותקנת מראש במערכת ההפעלה של ראספברי פאי וניתנת להורדה בחינם מ-האתר הרשמי.
לכבוד יום השנה העשירי ליציאת המשחק, Mojang הוציאו גרסה מחודשת של Minecraft Classic ב-JavaScript והפכו אותה למקוונת.
הגרסה מתפקדת באופן דומה למצב יצירתי, ומאפשרת לשחקנים לבנות ולהרוס כל דבר בעולם לבד או בשרת מרובה משתתפים.
מפגעים סביבתיים כמו לבה אינם פוגעים בשחקנים, וחלק מהבלוקים מתפקדים אחרת מכיוון שהתנהגותם שונתה מאוחר יותר במהלך הפיתוח.
בסביבות 2011, לפני יציאתו לאור המלאה של המשחק, נחתם הסכם שיתוף פעולה בין Mojang וקבוצת לגו כדי ליצור מהדורה של מיינקראפט המבוססת על לבנים של לגו שתקרא Brickcraft.
פרסון עבד על הגרסה המקדימה של המשחק הזה, שאותו כינה "Project Rex Kwon Do" בהתבסס על בדיחה מנפוליאון דינמיט.
לגו דחפו את פיתוח הפרויקט קדימה, ובעוד Mojang העמידו שני מפתחים לערכה לתקופה של שישה חודשים, מאוחר יותר הם בחרו לבטל את הפרויקט, מכיוון שלטענתם, קבוצת לגו תובעת יותר ממה שהם יכולים לעשות, על פי דבריו של עובד Mojang דניאל קפלן.
קבוצת לגו שקלה לרכוש את Mojang כדי להשלים את המשחק, אך בשלב זה הציעה מיקרוסופט את הצעתה לרכוש את החברה בלמעלה מ-2 מיליארד דולר.
לדברי רוני שרר (Ronny Scherer) מקבוצת לגו, החברה עדיין לא הייתה בטוחה בהצלחה הפוטנציאלית של מיינקראפט בשלב זה ולכן ויתרה על הרכישה לאחר שמיקרוסופט הגישו את הצעתם ל-Mojang.
בשלב מוקדם, פרסון תכנן שהמשחק יתמוך באוקולוס ריפט.
עם זאת, לאחר שפייסבוק רכשה את אוקולוס בשנת 2013, הוא ביטל באופן פתאומי את התוכניות וציין כי "פייסבוק מוציאה אותי מדעתי".
גרסה לא רשמית הידועה בשם-Minecraft VR פותחה בשנת 2016 על ידי הקהילה על מנת לספק תמיכה במשקפי מציאות מדומה למהדורת ה-Java כשהיא מכוונת בעיקר לחומרת האוקולוס ריפט.
ב-15 באוגוסט 2016 מיקרוסופט השיקה מהדורה רשמית של המשחק לאוקולוס ריפט ב-Windows 10. ב-7 בספטמבר 2020, Mojang הודיעו כי גרסת הפלייסטיישן 4 של המשחק תתחיל לתמוך ב-PlayStation VR מאותו חודש.
המוזיקה והאפקטים הקוליים של מיינקראפט הופקו על ידי המוזיקאי הגרמני דניאל רוסנפלד, הידוע יותר בשם "C418".
מוזיקת הרקע במיינקראפט היא סוג של מוזיקת אווירה.
ב-4 במרץ 2011 הוציא רוסנפלד אלבום אולפן שכותרתו "Minecraft - Volume Alpha"; האלבום כולל את רוב רצועות הפסקול במיינקראפט, כמו גם מוזיקה אחרת שלא הופיעה במשחק.
קירק המילטון (Kirk Hamilton) מ-Kotaku בחר במוזיקה של מיינקראפט כאחת מרצועות הפסקול למשחק הווידאו הטובות ביותר בשנת 2011. ב-9 בנובמבר 2013 הוציא רוסנפלד את האלבום הרשמי השני, שכותרתו "Minecraft - Volume Beta", הכולל את המוזיקה שנוספה בגרסאות מאוחרות יותר של המשחק.
בנוסף לאלבומיו של רוסנפלד, מלחינים אחרים תרמו רצועות פסקול למשחק מאז שחרורו, כולל סמואל אברג (Samuel Åberg), גארת' קוק (Gareth Coker) ולנה ריין.
מיינקראפט זכה לשבחים רבים, והביקורות שיבחו את החופש היצירתי שהמשחק מעניק לשחקנים במשחק.
המבקרים שיבחו את מערכת הקרפטינג (crafting, יצירה) של מיינקראפט, והעירו כי מדובר בהיבט חשוב במשחקי עולם פתוח.
מרבית הביקורות התרשמו מגרפיקת הבלוקים של המשחק, האתר IGN תיאר אותה כ"בלתי נשכחת".
הסוקרים אהבו גם את האלמנטים ההרפתקניים של המשחק וציינו כי המשחק יוצר איזון טוב בין חווית ההרפתקה לחווית הבנייה.
המצב מרובה המשתתפים במשחק התקבל בדרך כלל בצורה חיובית, IGN העירו כי "הרפתקאות תמיד טובות יותר עם חברים".
IGN התאכזבו מההמאמצים הרבים הדרושים להקמת שרתים מרובי משתתפים, וקראו לזה "טרחה".
המבקרים אמרו גם כי תקלות גרפיות מתרחשות מעת לעת.
אף על פי שההוצאה לאור של המשחק מגרסת בטא בשנת 2011, GameSpot אמרו כי המשחק היה בעל "תחושה לא גמורה", והוסיף כי חלק ממרכיבי המשחק נראים "לא שלמים או שהוספו בחיפזון".
סקוט מונרו (Scott Munro) מ-Daily Record שעשה סקירה על גרסת האלפא כינה אותה "כבר משהו מיוחד" וקרא לקוראים לקנות אותה.
ג'ים רוסיניול (Jim Rossignol) מ-Rock Paper Shotgun המליץ גם על האלפא של המשחק, וכינה אותו "סוג של לגו סטלקר 8-bit יצירתי".
ב-17 בספטמבר 2010, הוובקומיקס על משחקי מחשב "Penny Arcade" יצר סדרת קומיקס ופרסומי חדשות על ההתמכרות שלו למשחק.
גרסת ה-Xbox 360 התקבלה באופן חיובי על ידי המבקרים, אך לא זכתה לשבחים רבים כמו גרסת המחשב האישי.
מהדורת הכיס של המשחק קיבלה בתחילה ביקורות מעורבות מצד המבקרים.
אף על פי שהמבקרים העריכו את השליטה היחסית קלה במשחק, הם התאכזבו מחוסר התוכן.
במיוחד נמתחה ביקורת על חוסר היכולת לאסוף משאבים ליצירת כלים.
הכמות המוגבלת של בלוקים והיעדר יצורים עויניים, ספגו ביקורת במיוחד.
לאחר מספר עדכונים שהוסיפו תוכן נוסף, מהדורת הכיס התחילה לקבל ביקורות חיוביות יותר.
סוקרים החמיאו לבקרי השליטה ולגרפיקה, אך עדיין ציינו חוסר תוכן.
מיינקראפט מכר למעלה ממיליון עותקים פחות מחודש לאחר שנכנס לשלב הבטא שלו בתחילת 2011. עם זאת, למשחק לא היה גיבוי של מפרסמים גדולים ומעולם לא פורסם מסחרית אלא עבר מפה לאוזן בקהילת השחקנים, וקיבל הפניות שונות שלא בתשלום בתקשורת הפופולרית כמו באתר של-Penny Arcade.
באפריל 2011 העריך פרסון כי מיינקראפט הרוויחה הכנסות של 23 מיליון אירו (33 מיליון דולר), אם מכלילים את 800,000 העותקים של גרסת האלפא שנמכרו, ומעל מיליון עותקים בגרסת הבטא.
בנובמבר 2011, לפני הוצאה לאור מלא של המשחק, בבטא של המשחק היו 16 מיליון משתמשים רשומים ו-4 מיליון רכישות.
עד מרץ 2012, מיינקראפט הפך למשחק המחשב השישי הנמכר ביותר בכל הזמנים.
ב-10 באוקטובר 2014, המשחק מכר כ-17 מיליון עותקים למחשב האישי, והפך למשחק המחשב הנמכר ביותר בכל הזמנים, ובחישוב כולל, המשחק מכר באותו יום כ-60 מיליון עותקים בכל הפלטפורמות, מה שהופך אותו למשחק הווידאו הנמכר ביותר בכל הזמנים.
ב-25 בפברואר 2014 המשחק מכר 100 מיליון עותקים.
עד מאי 2019 נמכרו 180 מיליון עותקים בכל הפלטפורמות.
בגרסת מיינקראפט סין החינמית היו למעלה מ-300 מיליון שחקנים עד נובמבר 2019. גרסת ה-Xbox 360 של מיינקראפט הפכה לרווחית עוד ביום הראשון לשחרורה בשנת 2012, כאשר המשחק שבר את שיאי המכירות של Xbox Live עם 400,000 מחוברים.
בתוך שבוע מיציאתו לחנות Xbox Live, מיינקראפט מכר למעלה ממיליון עותקים.
GameSpot הודיעו בדצמבר 2012 שמיינקראפט מכר למעלה מ-4.48 מיליון עותקים מאז יציאות המשחק ל-Xbox Live Arcade במאי 2012. בשנת 2012, מיינקראפט היה המשחק הנרכש ביותר ב-Xbox Live Arcade.
בנוסף, מהדורת הכיס מכרה 21 מיליון עותקים.
גרסת הפלייסטיישן 3 מכרה מיליון עותקים בחמישה שבועות.
יציאה לאור של גרסת הפלייסטיישן ויטה של המשחק הקפיץ את מכירות המשחק ב-79%, והפך את השקת הגרסאות לפלייסטיישן 3 והפלייסטיישן 4 של מיינקראפט להשקה הגדולה ביותר בפלייסטיישן.
גרסת הפלייסטיישן ויטה מכרה 100 אלף עותקים דיגיטליים ביפן במהלך החודשיים הראשונים לפרסום, על פי הודעה של SCE יפן.
עד ינואר 2015 נמכרו ביפן 500,000 עותקים דיגיטליים של מיינקראפט בכל פלטפורמות הפלייסטיישן, עם עלייה בקרב ילדי בגילאי בתי הספר היסודיים שרכשו את הגרסה לפלייסטיישן ויטה.
ביולי 2010 PC Gamer הכריזו על Minecraft כמשחק הרביעי הטוב ביותר לשחק בעבודה.
בדצמבר של אותה שנה, Good Game בחרו במיינקראפט למשחק השווה ביותר להורדה לשנת 2010, Gamasutra הכריזו על מיינקראפט כמשחק השמיני הטוב ביותר ב-2010 כמו גם למשחק האינדי השמיני הטוב ביותר של השנה, ו-Rock, Paper, Shotgun כינו אותו "משחק השנה".
Mod DB העניקו למשחק את פרס המשחק האינדי של השנה לשנת 2010 כפי שנבחר על ידי המצביעים, בנוסף לשניים מתוך חמישה הפרסים של העורך למשחק האינדי החדשני והטוב ביותר.
המשחק זכה גם לתואר "משחק השנה" על ידי PC Gamer UK.
המשחק היה מועמד לטקס ה-"פרס הגדול" של Seumas McNally, למצוינות טכנית ולמצוינות בעיצוב בפסטיבל המשחקים העצמאיים במרץ 2011 וזכה בפרס הגדול ובפרס הקהל שהוענק על ידי הקהילה.
בטקס פרסי מפתחי המשחקים 2011, מיינקראפט זכה בפרסים בקטגוריות משחק הבכורה הטוב ביותר, המשחק הטוב ביותר להורדה ולפרס החדשנות, כלומר זכה בכל פרס שהתמודד עליו.
המשחק זכה בפרס משחקי הווידאו של GameCity.
ב-5 במאי 2011 מיינקראפט נבחר לאחד מ-80 המשחקים שיוצגו במוזיאון סמית'סוניאן לאמנות אמריקאית במסגרת התערוכה "אמנות משחקי הווידאו" שנפתח ב-16 במרץ 2012. בטקס פרסי משחקי הווידאו של ספייק בשנת 2011, מיינקראפט זכה בפרס המשחק העצמאי הטוב ביותר והיה מועמד בקטגוריית משחקי המחשב הטובים ביותר.
בשנת 2012, בטקס פרסי משחקי הווידאו של האקדמיה הבריטית, מיינקראפט היה מועמד בקטגוריית GAME של שנת 2011 ופרסון קיבל את הפרס המיוחד.
בשנת 2012 הוענק ל-Minecraft XBLA פרס ג'ויסטיק הזהב בקטגוריית המשחק להורדה הטוב ביותר, ופרס TIGA בקטגוריית משחק הארקייד הטוב ביותר.
בשנת 2013 המשחק היה מועמד למשחק המשפחתי של השנה בטקס פרסי משחקי הווידאו של האקדמיה הבריטית.
מהדורת הקונסולות של מיינקראפט זכתה בפרס TIGA לשנת 2014. בשנת 2015 דורג המשחק במקום ה-6 ברשימת 15 המשחקים הטובים ביותר מאז שנת 2000 של USgamer.
בשנת 2016 מיינקראפט דורג במקום ה-6 ברשימת 50 משחקי הווידאו הטובים בכל הזמנים.
מיינקראפט היה מועמד בטקס פרסי בחירת הילדים של ניקלודיאון לשנת 2013 בקטגוריית האפליקציה המועדפת, אך הפסיד ל-Temple Run.
בספטמבר 2019, The Guardian הכתירו את מיינקראפט כמשחק הווידאו הטוב ביותר של (העשור השני של) המאה ה-21. בנובמבר 2019, Polygon כינו את המשחק "המשחק החשוב ביותר של העשור".
בדצמבר 2019 פורבס העניקו למיינקראפט אזכור מיוחד ברשימת משחקי הווידאו הטובים ביותר של העשור השני של המאה ה-21, וקבעו שהמשחק הוא "ללא ספק אחד המשחקים החשובים ביותר בעשר השנים האחרונות".
ביוני 2020, המשחק נכנס להיכל התהילה העולמי של משחקי הווידאו.
מיינקראפט ידוע כאחד המשחקים המצליחים הראשונים שהשתמשו במודל גישה מוקדמת לפני יציאה לאור של הגרסה המלאה של המשחק כדי לסייע במימון הפיתוח.
מכיוון שהמשחק סייע לחיזוק תעשיית משחקי מחשב אינדים בתחילת שנות העשרים, השימוש במימון המונים ומודל הגישה המוקדמת בפיתוח משחקי אינדים זינק.
רשתות חברתיות כמו פייסבוק, יוטיוב ורדיט מילאו תפקיד משמעותי בהגדלת הפופולריות של מיינקראפט.
מחקרים שבוצעו על ידי בית הספר לתקשורת באוניברסיטת פנסילבניה, הראו כי שליש משחקני המשחק גילו עליו באמצעות סרטונים באינטרנט.
בשנת 2010, סרטונים הקשורים למיינקראפט החלו לחדור ליוטיוב.
הסרטונים האלו הכילו בדרך כלל צילומי מסך של המשחק עם קריינות קולית.
עד מאי 2012 הועלו ליוטיוב למעלה מארבעה מיליון סרטונים הקשורים למיינקראפט.
כמה פרשנים פופולריים של המשחק קיבלו תעסוקה בחברת Machinima, חברת משחקי וידאו המחזיקה בערוץ בידור נצפה מאוד ביוטיוב.
בעקבות הפופולריות של המשחק פורטנייט בשנת 2018, הפופולריות של מיינקראפט צנחה בכל הפלטפורמות.
בשנת 2019 הפופולריות של מיינקראפט ביוטיוב זינקה מחדש.
Ultimate שכולל עיצובי דמותיות רשמיות המבוססות על מיינקראפט.
המשחק גם קיבל אזכורים על ידי אמן המוזיקה האלקטרונית deadmau5 בהופעותיו.
סימולציה של המשחק הוצגה בסרט המוזיקלי G.U.Y.
"$Luca", הפרק ה-17 בעונה ה-25 של סיטקום האנימציה משפחת סימפסון נעשתה בהשראת מיינקראפט.
הסרט סוקר את ההיסטוריה של החברה ואת תהליך הפיתוח של המשחק.
בפברואר 2014 מרקוס פרסון הכריז שהאחים וורנר יוצרים סרט לייב אקשן של מיינקראפט, בהפקת רוי לי (Roy Lee) וג'יל מסיק (Jill Messick).
הסרט יבוים על ידי הבמאי פיטר סולט, ויצא לאקרנים תחת הכותרת "מיינקראפט: הסרט" (Minecraft: The Movie).
היישומים הפוטנציאלים של מיינקראפט נדונו בהרחבה, במיוחד בתחומי העיצוב והחינוך בעזרת מחשבים.
בפאנל בכנס Minecon בשנת 2011, מפתח שוודי דן באפשרות להשתמש במשחק לתכנון מבנים ציבוריים ופארקים, וקבע כי העיבוד באמצעות המשחק יהיה הרבה יותר ידידותי למשתמש.
בשנת 2012, חבר בקבוצת Human Dynamics במעבדת המדיה MIT Cody Sumter, אמר: "פרסון לא רק בנה משחק.
הוא גרם ל-40 מיליון אנשים ללמוד להשתמש בתכנון בעזרת מחשב".
תוכנות שונות פותחו כדי לאפשר הדפסת עיצובים ממוחשבים באמצעות מדפסות תלת מימד מקצועיות או ביתיות.
בספטמבר 2012 החלו Mojang בפרויקט "בלוק אחר בלוק" (Block By Block) בשיתוף פעולה עם האו"ם ליצירת העולם האמיתי בתוך מיינקראפט.
באמצעות הפרויקט, הקהילה סייעה בשיקום אזורי מצוקה, וכל אחד מוזמן להיכנס לשרתי המיינקראפט הרלוונטיים ולשנות את מראה השכונה שלו.
פרויקט הפיילוט הראשון החל בקיברה, אחד היישובים הבלתי רשמיים בקרבת ניירובי, ונמצא בשלבי התכנון.
פרויקט Block By Block מבוסס על יוזמה קודמת שהחלה באוקטובר 2011, My Block, שהעניקה לצעירים בקהילות שוודיות כלי להמחיש כיצד הם רוצים לשנות את האזור בו הם גרים.
הרעיונות שהציגו האזרחים היוו מקור להחלטות פוליטיות שונות.
בשנת 2013 הקים סטיוארט דאנקן (Stuart Duncan), הידוע בכינויו האינטרנטי-AutismFather, שרת מיינקראפט לילדים אוטיסטים ובני משפחותיהם, שנקרא Autcraft.
השרת נוצר מכיוון שבשרתים הציבוריים היו בריונים וטרולים רבים שגרמו לילדים האוטיסטים לכעוס ולהרגיש פגועים.
לשרת יש רשימת מורשים שמתירה רק לשחקנים שאושרו על ידי צוות השרת להיכנס אליו, מתוכם 8,000 ילדים על הקשת האוטיסטית מרחבי העולם נכון לאפריל 2017. השרת מכונה "אחד המקומות הטובים ביותר באינטרנט" והיה נושא לעבודת מחקר.
באפריל 2014 בנתה הסוכנות הדנית לנתונים גאוגרפים (Danish Geodata Agency) את כל דנמרק בקנה מידה של 1:1 במיינקראפט בהתבסס על המפות שלהם.
הדבר היה אפשרי כיוון שדנמרק היא אחת המדינות השטוחות ביותר, עם הנקודה הגבוהה ביותר בגובה 171 מטר (מדורגת כמדינה עם טווח הגובה ה-30 הקטן ביותר), כאשר גבול ברירת המחדל של מיינקראפט הוא סביב 192 מטר מעל גובה פני הים.
ארגונים מסוימים ניצלו את העובדה שהמשחק לא מצונזר גם במדינות שבהם רוב התוכן באינטרנט מצונזר, מה שהוביל לפתיחת שרת מיינקראפט ובו ספרייה עם תוכן ללא צנזור.
השרת נפתח על ידי עיתונאים ששמו להם למטרה לקדם את חופש המידע במדינות בעלות צנזורה רחבה (למשל, מצרים, מקסיקו, רוסיה, ערב הסעודית ווייטנאם).
בניין הספרייה הווירטואלי הבנוי בסגנון בנייה נאו-קלאסי נוצר במשך כ-250 שעות על ידי צוות בינלאומי של 24 אנשים.
אף על פי שמיינקראפט יוצר עולמות שפני השטח שלהם אקראיים לחלוטין, המשחק הפך מהר מאוד למשחק פופולרי עבור קהילת ה-Speedrunning.
בסוג זה של סגנון משחק, השחקנים יוצרים כמות גדולה של עולמות אקראיים עד שהם מצליחים להיווצר בעולם שבו יש להם סיכוי להרוג את הבוס של המשחק דרקון הסף (The ender dragon) הכי מהר שאפשר.
בעוד כמה "ספיד-ראנרים" מנסים להשיג את הזמן המהיר ביותר שאפשר ומסתמכים על מערכת יצירת העולמות של מיינקראפט כדי לייעל את המשחק שלהם, אחרים מבקשים לחזור על אותו עולם בעל פוטנציאל באופן עקבי כדי להשיג את הזמן הקצר ביותר שגבולות המשחק מאפשרים.
בין הרצים הידועים ביותר אפשר למצוא את Dream, שבזכות הצלחתו בשבירת שיא העולם (כמו כן, גם סדרת היוטיוב שלו - "ציידי מיינקראפט", באנגלית: Minecraft Manhunt) ערוץ היוטיוב שלו הפך לערוץ בעל קצב הגדילה הכי מהיר בהיסטוריה של יוטיוב.
נעשה שימוש במיינקראפט גם במסגרות חינוכיות.
בשנת 2011 הוקם ארגון חינוכי בשם MinecraftEdu במטרה להכניס את מיינקראפט לבתי ספר.
הקבוצה עובדת עם Mojang כדי להפוך את המשחק לזמין ונגיש בבתי ספר.
הגרסה של מיינקראפט ש-MinecraftEDU מספקים כוללת מאפיינים ייחודיים המאפשרים למורים לעקוב אחר התקדמות התלמידים בשרת הכיתתי, ועוד תכונות כגון קבלת צילומי מסך מהתלמידים על מנת לבחון את הבנתם בחומר הנלמד.
ב-21 בספטמבר 2012, MinecraftEdu ציינו שלכ-250,000 סטודנטים ברחבי העולם יש גישה למהדורת החינוך של המשחק באמצעות החברה.
מגוון רחב של פעילויות חינוכיות הקשורות למשחק פותחו כדי ללמד את התלמידים נושאים שונים, כולל היסטוריה, שפות ומדעים.
לדוגמה, מורה אחד בנה עולם המורכב מציוני דרך היסטוריים שונים שהתלמידים יכולים לשוטט בו ולחקור אותו.
מורה אחר יצר תא של בעל חיים בקנה מידה גדול בתוך המשחק, והתלמידים יכולים לחקור אותו וללמוד כיצד הוא פועל.
בית החולים הבריטי Great Ormond Street Hospital שוחזר בהעתק מדויק במיינקראפט, והוא מציע לחולים לבקר בגרסה הממוחשבת כדי לחקור את בית החולים לפני שהם מבקרים בפועל.
עם כניסתם של אבני רדסטון כתחליף למעגלים חשמליים, הצליחו המשתמשים לבנות מחשבים וירטואליים פונקציונליים בתוך המשחק.
יצירות וירטואליות דומות כוללות כונן קשיח עובד, מחשב וירטואלי בן 8 סיביות, אמולציות ל-Atari 2600, ו-גיים בוי אדוונס.
Minecon הוא כנס המעריצים הרשמי של מיינקראפט שנערך מדי שנה.
הכנס הראשון נערך בנובמבר 2011 במלון ובקזינו של מפרץ מאנדליי בלאס וגאס.
הכנס כלל את ההשקה של הגרסה הרשמית של המשחק, נאומים מרכזיים (כולל נאום מאת פרסון), תחרויות בנייה וקוספליי, תערוכות של חברות מובילות בתחום המשחקים, מרצ'נדייז ועמדות חתימה ותמונות עם עובדי Mojang ויוצרי תוכן ידועים בקהילת המיינקראפט.
בכל שנה מקבל כל מי שמשתתף בכנס גלימה ייחודית לדמות שלו במשחק.
מיינות' היא יישוב אוניברסיטאי בצפון מחוז קילדייר באירלנד.
בעיר שוכן סניף של האוניברסיטה הלאומית של אירלנד (NUIM).
בסמוך לה שוכנת אוניברסיטה אפיפיורית והסמינריון הקתולי הראשי של אירלנד, סנט פטריק קולג'.
מיינות' בנוסף משמשת מקום מושבו של כנס הבישופים הקתולי האירי וכן ממוקם בו המטה של ארגון הצדקה הגדול באירלנד, טרוקרה.
כמו כל כפר אירי טיפוסי מיינות' כוללת: רחוב ראשי (Main Street) אשר מהווה את המרכז השוקק של העיר וכולל חנויות, מסעדות ופאבים, נהר אשר חוצה את העיר ולידו הייתה ממוקמת טחנת קמח (שכיום לא פעילה יותר), כנסייה וטירה.
מיינות' ממוקמת על הדרך בין ליקסליפ לקילקוק .
בנוסף קיימים כבישים המחברים בין היישוב לבין סלבריג' ,
מיינות' יושבת על קו הרכבת המחבר בין דבלין לסלייגו .
מיינות' הייתה למשך תקופה ארוכה מקום מושבם העיקרי של משפחת גרלדין (Geraldine), אשר הייתה דומיננטית בהיסטוריה האירית.
בשנות ה-20 של המאה הקודמת שימש היישוב מקום מושבו הלא רשמי של דניאל בקלי הידוע בשמו האירי Domhnall Ua Buachalla שהיה הנציג של הממלכה הבריטית באירלנד החופשית.
הטירה נבנתה במאה ה-12 המאוחרת, והייתה מקום מושבה של משפחת הגרלדים (FitzGerald) בין השנים 1176 ל 1534. בשנה זו אחד מבני המשפחה תומאס סילקן (Silken Thomas) החל למרוד בבריטים.
במרץ 1535 כוח אנגלי של הנרי השמיני בראשותו של ויליאם סקפינגטון (William Skeffington) הפציץ את הטירה בשימוש של כדורי תותח מודרניים.
לאחר 10 ימי מצור נפלה הטירה ומגיני הטירה הוצאו להורג לאחר מכן.
בפברואר 2000 החל תהליך של שחזור של הטירה וכיום הוא פתוח בחודשי הקיץ לתיירים.
הטירה ממוקמת ליד הכניסה הדרומית של האוניברסיטה במיינות'.
במיינות' ממוקם סניף של האוניברסיטה הלאומית של אירלנד.
תחילה אוניברסיטה זו הייתה חלק מבית הספר לכמרים סנט פטריק עד שבשנת 1997 היא התפצלה לאוניברסיטה נפרדת.
סנט פטריק שהיא אוניברסיטה אפיפיורית הוקמה בשנת 1795 מה שהופך אותה לאוניברסיטה השנייה הוותיקה ביותר באירלנד.
האוניברסיטה כוללת שני קמפוסים המחוברים ביניהם: הקמפוס הדרומי הוותיק יותר עם מבנים מהמאה ה-19 המחובר לסנט פטריק, וקמפוס צפוני מודרני יותר.
בשנת 2012 האוניברסיטה דורגה ברשימת ה-400 הטובות בעולם של המגזין טיימס.
הסרט "לחנך את ריטה" כולל סצנה אשר צולמה בשטח הקמפוס.
בסנט פטריק לומדים נכון לשנת 2012 80 פרחי כמורה.
זוהי אחוזה שהייתה בעבר מקום מושבם של הרוזן מקילדייר ושל הדוכס מלנסטר.
גודל האחוזה הוא 4.5 קילומטר מרובע.
בית האחוזה בנוי בסגנון ג'ורג'יאני.
כיום נמצאים באחוזה שני מגרשי גולף גדולים ובית מלון.
מיינות' ממוקמת לאורך הרויאל קאנאל (Royal Canal) שזהו נהר שמתחיל מנהר הליפי בדבלין ומגיע עד לנהר השאנון בקלונדרה.
בעבר שימש נהר זה להעברת סחורות ומיינות' הייתה נקודת עצירה חשובה, אך עם הקמת מסילת הרכבת באמצע המאה ה-19 הפסיק המסחר דרך הנהר וכיום הוא משמש לשייט לשם פנאי ולדייג.
כיום תחנת הרכבת במיינות' היא העמוסה בקו בין מחוז קילדייר לדבלין כי היא משמשת סטודנטים רבים.
בכפר מתקני ספורט רבים ביניהם:
מתקני גולף, מגרשי כדורגל, מועדון רוגבי, מרכז של התאחדות הספורט הגאלית (GAA) וחווה להרבעת סוסי מרוצים.
מייס וינדו הוא דמות בדיונית המככבת בטרילוגיה השנייה של סרטי מלחמת הכוכבים.
בסרטים גולם על ידי השחקן סמואל ל.
הדמות הופיעה בכל סרטי טרילוגיית הפריקוול: מלחמת הכוכבים - פרק 1: אימת הפנטום, מלחמת הכוכבים - פרק 2: מתקפת המשובטים ובמלחמת הכוכבים - פרק 3: נקמת הסית'.
מייס וינדוּ הוא מאסטר ג'דיי מוערך.
מייס וינדו תוכנן להיות אחיה של ליאה אורגנה וחברו של לוק סקייווקר, אך דמותו הוסרה מהטרילוגיה המקורית והוחזרה בטרילוגית הפריקוול.
הופעתו הראשונה של מייס וינדוּ הייתה בסרט מלחמת הכוכבים - פרק 1: אימת הפנטום, שם הופיע כחבר במועצת הג'דיי.
הוא נוכח כאשר קווי-גון ג'ין מביא את אנאקין סקייווקר הצעיר לפני המועצה, בטענה שהעבד הצעיר הוא למעשה "הנבחר" מנבואת הג'דיי, אשר נועד להביא איזון לכוח.
המועצה מסרבת, אך שוקלת שנית את הערכתה לאחר שקווי-גון נרצח על ידי לורד הסית' דארת' מול.
המועצה מאפשרת לאובי ואן קנובי להכשיר את אנאקין, ומכתירים אותו לדרגת אביר ג'דיי.
וינדו נוכח בהלווייתו של קווי-גון, וקובע עם יודה כי הרוצח של קווי-גון היה ללא ספק סית', אך הם לא בטוחים האם מול היה מאסטר או שוליה.
במהלך הסרט מלחמת הכוכבים - פרק 2: מתקפת המשובטים, וינדו חדל לתפקד במועצת הג'דיי וחזר לתפקידו הקודם.
לאחר ניסיון ההתנקשות השני בסנאטור פאדמה אמידאלה, מייס וינדו צופה בדאגה הולכת וגדלה על אנאקין, שמתחיל למרוד בהדרכתו של אובי-וואן.
מאוחר יותר, מייס מנסה לעזור לג'דיי נגד קונפדרציית המערכות העצמאיות של הרוזן דוקו/דארת' טיראנוס, ובסצנת השיא של הסרט מוביל את הג'דיי לקרב נגד צבא הדרואידים של דוקו.
במהלך הקרב, וינדו הורג את צייד הראשים ג'נגו פט, המודל לצבא המשובטים.
נקמת הסית'; אנאקין, הקרב נגד פלפטין ומוות
בסרט מלחמת הכוכבים - פרק 3: נקמת הסית', אחרי שנלחם במשובטים 3 שנים, וינדוּ מגיע למסקנה כי הגיע הזמן לא לסמוך על הקנצלר העליון פלפטין.
לאחר שפלפטין ממנה את אנקין לנציגו האישי במועצת הג'דיי, וינדוּ חושש כי המהלך נועד לתת לפלפטין הצבעה עקיפה בענייני הג'דיי.
מייס מבטל את מינויו של אנאקין למאסטר ג'דיי, ומתוודה על חוסר האמון שלו בפלפטין בפני אובי-ואן ויודה.
לאחר שאובי-ואן הרג את גנרל גריווס, אנאקין מודיע לוינדו כי פלפטין הוא למעשה לורד הסית' דארת' סידיוס.
פועל בהתאם, וינדוּ יוצא לתקוף את פלפטין ומגייס לעזרתו את אבירי הג'דיי קיט פיסטו, אייג'ן קולאר וסאיטי טין, ללא ידיעה כי פלפטין מוכן לתגובה כזאת.
פלפטין מאשים את וינדו בבגידה, חושף את עצמו כלורד סית' והורג את שלושת חבריו של וינדו.
רגעים לפני שאנאקין נכנס לחדר, וינדוּ בועט בפרצופו של פלפטין, מה שגורם לפלפטין לאבד את חרבו.
וינדוּ מצמיד את חרבו לגרונו של פלפטין ומצהיר כי "הסית' נוצח אחת ולתמיד", ופלפטין מנסה לפגוע בווינדו באמצעות ברקי הסית' שלו.
וינדו חוסם את הברקים, שמשחיתים את פניו של פלפטין קשות.
פלפטין מתחנן בפני אנאקין להגן עליו וקבע כי רק הוא יוכל להציל את פאדמה ממוות בטרם עת.
פלפטין מפסיק לתקוף וממשיך להתחנן בפני אנאקין, בעוד וינדוּ מצהיר כי בכוונתו להרוג את אדון הסית'.
אנאקין מפציר במייס לא לעשות זאת בטענה כי זה מנוגד לקוד הג'דיי, וכי פלפטין חייב לעמוד לדין.
וינדו משיב שלפלפטין יש שליטה בבית המשפט ובסנאט, לכן זה מסוכן לשמור אותו בחיים.
וינדוּ מתכונן למכת ההרג, אך אנאקין כורת את ידו האוחזת בחרב האור, ופלפטין מחשמל את וינדו ומשתמש בכוח כדי לדחוף אותו מהחלון.
מייס וינדו היה לוחם אימתני ובאופן כללי נחשב לאחד מהסייפים הגדולים ביותר של מסדר הג'דיי.
וינדו היה אמן בכל צורות הלחימה בחרב אור, ופיתח צורה בשם "ואאפאד", על שם הגזע השוכן בירח של כוכב הלכת סאראפין.
וינדו היה היחיד שהצליח לשלוט בשיטת ה"ואאפאד": שני הג'דיי האחרים נגררו לטירוף לאחר ששיטת ה"ואאפאד" שלטה בהם במקום שהם ישלטו בה, ונגררו לצד האפל של הכוח.
וינדו הוכיח מיומנות בלחימה עם שתי חרבות אור, ואף הימם את הרוזן דוקו בלחימתו.
השליטה של מאסטר וינדו בכוח הייתה נרחבת.
הוא ידוע בהתנגדותו לפיתיונות הצד האפל, אך תקשר את האופל הפנימי שלו לצד המואר.
שליטתו בשיטת ה"ואאפאד" הוכיחה את מסירותו לצד המואר, והוא השתמש בכוח כדי לשפר את יכולות הגוף שלו: וינדו ביצע קפיצת כוח, וניצח במו ידיו צבא דרואידים שלם במהלך מלחמת הכוכבים: מלחמת המשובטים.
וינדו "רכב" על מפולת סלעים בטאטואין, ביצע מהירות כוח גדולה והפגין יכולות טלקינזיס מרהיבות, שהתבטאו כשדחף הלכן AT-AT ענק בקלות.
וינדו פיתח שיטה הנקראת "שאטרפוינט"; באמצעות שיטה זו, ניתן לצפות בחולשות היריב, אירועיו וחיי היום-יום שלו.
כוח זה גם מאפשר לנפץ אובייקטים בלתי שבירים.
שיטת השאטרפוינט הוכחה כיעילה, לאחר שווינדו השתמש בה נגד דארת' סידיוס.
למרות ההיבטים האפלים של טבעו ותעוזת הלחימה שלו, מייס וינדו מוכר גם כדיפלומט.
עם שימוש במילים ובמוניטין אגדי, וינדו יישב סכסוכים רבים ללא נפגעים או מאבק.
הודות לכישורו כדיפלומט ואומץ ליבו, יושרו ומיומנותו, וינדו צבר תפקיד בכיר במועצת הג'דיי.
מייס וינדו הוצג גם כטייס מיומן במהלך הקרב על קורוסנט, למרות שנורה במהלך הקרב.
בסדרה המצוירת מלחמת הכוכבים: מלחמת המשובטים, מייס וינדו קיבל תפקיד נרחב, ובין היתר מעך מאות דרואידים ללא חרב האור שלו.
בפרק האחרון, וינדו מגן על קורוסנט ממתקפתו של גנרל גריווס.
בעיצומו של הקרב, וינדו מבין כי המתקפה היא הסחה למטרתו האמיתית של גריווס: לחטוף את פלפטין.
למרות שמאוחר מדי להציל את פלפטין, וינדו משתמש בכוח כדי לרסק את שריון החזה של גריווס, מה שגורם לגריווס השתעלויות רבות, אסתמה וצפצופים.
מיינרד דיקסון היה אמן אמריקאי מהמאה ה-20 שעבודתו התמקדה במערב ארצות הברית.
דיקסון היה נשוי לצלמת האמריקאית דורותיאה לאנג.
דיקסון נולד בפרזנו, קליפורניה, למשפחה אריסטוקרטית תומכת הקונפדרציה מווירג'יניה שהקימה שם את ביתה אחרי מלחמת האזרחים האמריקנית.
אמו, בת משכילה של קצין חיל הים מסן פרנסיסקו, חלקה עם בנה את אהבתה לספרות קלאסית ועודדה אותו לכתוב ולצייר.
דיקסון למד למשך זמן קצר אצל הצייר הטונאליסט ארתור מתיוס בבית הספר לעיצוב של קליפורניה, שם הוא הפך לידיד קרוב של חאווייר מרטינז וחברים אחרים במועדון הבוהמה בסן פרנסיסקו.
על-מנת להתפרנס דיקסון לקח על עצמו עבודות איור רבות ואייר בין השאר בירחונים ועיתונים בסן פרנסיסקו.
בשנת 1900 ביקר דיקסון באריזונה וניו מקסיקו.
טיול זה היווה את תחילתה של משאת נפשו – השיטוט במערב.
בשנה שלאחר מכן הוא הצטרף לאמן אדוארד בוריין בטיול סוסים דרך כמה מדינות במערב.
בשובו לקליפורניה, החל דיקסון לאייר ספרים וכתבי עת בנושאים מערביים.
כמה מעבודותיו המוכרות מהשנים הראשונות הופיעו בספריו של קלרנס מאלפורד אודות הופלונג קאסידי.
דיקסון התגורר למשך תקופה בניו יורק עם בתו ואשתו ובנם הצעיר קונסטנס, אך עד מהרה חזר למערב ארצות הברית שבה, הוא הצהיר, הוא יכול ליצור "אמנות כנה של המערב" במקום עבודות קלישאתיות עליהן הוא קיבל תשלום.
זמן קצר לאחר שהחל את חייו החדשים בסן פרנסיסקו, הסתיימו נישואיו הראשונים.
בתקופה מוקדמת זו פיתח דיקסון את הסגנון שלו, ונושאים מערביים הפכו לסמל המסחרי שלו.
בסן פרנסיסקו, דיקסון נחשב דמות צבעונית בעלת חוש הומור טוב.
הוא נהג להתלבש כמו קאובוי וככל הנראה ניסה להקנות לעצמו סגנון לבוש מערבי, שכלל כובע רחב שוליים, מגפיים ועניבת בולו.
בהשפעת היריד הבינלאומי של 1915, דיקסון החל לחפש ביטוי חדש, והתרחק מהאימפרסיוניזם אל סגנון מודרני פשוט יותר.
בתקופה זו הכיר ונישא לצלמת דורותיאה לאנג, שהשפיעה רבות על האמנות שלו.
הם נישאו בשנת 1920 וב- 1925, השנה בה נולד בנם הבכור דניאל רודס דיקסון, השתנה סגנונו של דיקסון באופן דרמטי עוד יותר ואופיין ביצירות עוצמתיות, עם דגש על עיצוב, צבע וביטוי עצמי.
ציוריו בתקופה זו מאופיינים בקווי מתאר של נוף נמוך ותצורות עננים בעלי נופך נועז ומסתורי.
בשנת 1929 נולד לדיקסון ולאנג בנם השני, ג'ון איגלפת'ר דיקסון.
במהלך השפל גדול, דיקסון צייר סדרת תמונות בסגנון ריאליזם חברתי המתארים את הפוליטיקה הרווחת של השביתות, מהגרי העבודה, והאוכלוסיות שהושפעו מהמיתון.
בתקופה זו צילמה לאנג את הסדרה המפורסמת שלה של מהגרי העבודה מעמק סאלינאס ואת התורים לחלוקת המזון, תמונות שבסופו של דבר הביאו לה תהילה.
בשנת 1933 בילה הזוג את הקיץ בפארק הלאומי ציון ובגיחות להר כרמל, יוטה.
לאנג נקראה אז בחזרה לסן פרנסיסקו, פרידה אשר הובילה לגירושים של בני הזוג ב –1935.
שנתיים לאחר מכן, דיקסון נישא בסן פרנסיסקו לציירת אדית המלין.
הזוג עזב את סן פרנסיסקו שנים מאוחר יותר ועבר לדרום יוטה, שם יצר דיקסון חלק נכבד מעבודותיו.
בשנת 1939, בנו בני הזוג בית קיץ בהר כרמל, שבסביבתו מצא דיקסון חברים חדשים והתוודע מחדש לנופים טבעיים מקומיים.
הוא חי ליד עצי הצפצפה לאורך תעלת השקיה ישנה ונהג לצאת להליכות על רמה והתבודד עם הטבע.
את חודשי החורף בילה דיקסון בטוסון, שגם בה היו לבני הזוג בית וסטודיו.
דיקסון המשיך לצייר קומפוזיציות פשוטות אך רבות עוצמה שבהן טשטש או העלים לחלוטין אלמנטים שאינם חיוניים.
בשנת 1946 נפטר דיקסון בבית החורף שלו בטוסון.
באביב של 1947, אלמנתו אדית הביאה את אפרו להר כרמל וקברה אותו על צוק גבוה מעל לסטודיו לאמנות.
מיקום טמינת האפר נבחר לבקשתו ואשתו הרגישה שזו מחווה ראויה לחבריו שיוכלו לבוא לחלוק לו כבוד ולהתבונן בנופים שאהב.
בנוסף לציור, דיקסון גם כתב שירה.
שני מוזיאונים מוקדשים למיינרד דיקסון ויצירתו.
הבית והסטודיו של מיינרד ואדית המלין דיקסון, המופעל על ידי קרן ת'אנדרבירד, מציע סיורים מודרכים בתיאום מראש של הבית והסטודיו שלו בכרמל, יוטה.
הקרן פועלת להקמת מוזיאון נפרד ומרכז אמנות אזורי שיציג יצירות של מיינרד דיקסון, מילפורד זורנס וכמו גם עבודות עכשוויות של אמנים מקומיים.
מוזיאון מיינרד דיקסון ממוקם בתוך גלריית מארק סאבלט בטוסון, אריזונה והוא מציג יצירות מאת האמן הכוללות ציורים בצבעי מים, פסטלים, ציורי שמן, שירה ואיורים.
מַיְס אל-גַ֫'בַּל הוא כפר בלבנון בקרבת הגבול עם ישראל, בין מנרה ליפתח.
הכפר שייך לנפת מרג' עיון שבמחוז א-נבטיה, וממוקם במרחק 114 ק"מ מביירות.
בשנת 1596 היה הכפר תחת שלטון האימפריה העות'מאנית, בנפת תבנין שבמחוז צפת.
באותה שנה היו במייס אל-ג'בל 75 משקי בית.
תושבי הכפר שילמו מס קבוע של 25% על מוצרים חקלאיים כגון חיטה, שעורה, וגידולי קיץ.
האוכלוסייה התפרנסה מגידול עצי זית, ירקות, גן פירות, וגידול עיזים.
בית הספר הדתי של מייס אל-ג'בל שגשג לאחר שחלה הידרדרות בבית הספר של ג'זין.
הוא נוסד על ידי שייח' עלי בן עבד אל-עאלי אל-מיסי, שנפטר בשנת 1526, ולימד בו האימאם שייח' זיין א-דין בן עלי נור א-דין.
בשנת 1881 ערכה הקרן לחקר ארץ ישראל מיפוי ארכאולוגי באזור הכפר.
נמצאו בכפר שרידי עתיקות שכללו בית עתיק.
בצד המזרחי של הכפר נתגלו שני סרקופגים.
בנוסף, נחשפה ליד הכפר בריכה, ושלושה מעיינות בצפון הכפר, בנוסף למספר בורות מים.
הנרי בייקר טריסטראם, במסעותיו בשנים 1863–1864 בלבנט, ציין שמיס הוא אתר אהוב על תיירים.
וכאן לראשונה זכתה משלחתו לראות את אייל הכרמל, שהוחרד מרבצו פעמיים, עד שלא יכלו לטעות בזיהויו.
בשנת 1932 נערך מפקד אוכלוסין רשמי, שהצביע על 1,800 תושבים.
בכפר קיים מקדש שיעי לחברו של הנביא אבו ד'ר אלע'פארי.
מקדש שיעי נוסף לאבו ד'ר נמצא באזור שרידי העיר צרפת.
לאחר הבחירות לפרלמנט בשנת 1960, הוקמה מועצת עיריית מייס אל-ג'בל.
ב-1964 הובילו המאמצים של מועצת העיר לחלוקת העיר לשכונות מזרח ומערב.
בשנת 1972 הכפר חולק מנהלית לארבע שכונות, כל אחת לשכונה נבחרת.
בשנת 2001 נבחר מייס אל-ג'בל למועצה עירונית של 18 חברים ושש נשים.
עד שנת 1962 ההוראה בבתי ספר של הכפר הייתה מוגבלת לשפה הערבית ולכלליה, לימוד הקוראן ודקלום.
בין התלמידים שהתגלו בחינוך בבתי הספר הללו נמצאים שייח' אבראהים חבחב, שייח' עקיל המדאני (عقيل همداني), מוחמד אבראהים קארוט ושייח' מוחמד המדאני שנפטר בשנת 1963. מותו היה עד לסוף סוג זה של חינוך, וגם נוסד בשנת 1978 בית ספר פרטי בשם "בית הספר לחינוך המודרני".
המשפחות החשובות ביותר בכפר הן: אַאל עמאר, שקיר, קבלאן, וחמדאן.
משפחת אַאל עמאר מונה 1,779 נפש, משפחת שקיר מונה 1,539 נפש, משפחת קבלאן מונה 1,269 נפש ומשפחת חמדאן מונה 1,211 נפש.
בכפר מתגוררים יותר מ-20,000 תושבים.
מסגד אימאם עלי נמצא ברובע המערבי (נהרס לחלוטין במלחמת לבנון השנייה), ונוספה לו חוסייניה על שם סיידה פאטמה א-זהראא.
היה בכפר בית חולים פרטי שנסגר על ידי צה"ל והוא נמצא תחת תיקונים.
קיים גם בית חולים ממשלתי הממוקם מצפון לכיוון העיירה חולא, שיכול להכיל כ-60 מיטות.
ישנן שתי מרפאות המנוהלות על ידי הצלב האדום ועל ידי משרד הרווחה הלבנוני.
נכון ל-2006 יש בכפר שלושה בתי ספר, שניים ציבוריים (בהם 435 תלמידים) ואחד פרטי (בו 114 תלמידים).
פעילות צבאית ומבצעים בשטח הכפר
ב-23 בנובמבר 1948 הפציצו מטוסי חיל האוויר הישראלי את הכפר, וב-25 בדצמבר 1948 פוצצו כוחות צה"ל מספר בתים בשטח הכפר.
ב-27 באוקטובר 1965 ערכה חטיבת גולני בכפר פעולת התראה ("מבצע מאזניים"), לאחר שמחבלי פת"ח חדרו לישראל דרך כפר זה.
בפעולה פוצצו שלוש בארות מים בכפר.
במבצע ליטני חדר צה"ל לחלקה הדרומי של לבנון עד לנהר הליטני, והחזיק בשטח זה במשך כשלושה חודשים, כולל שטח הכפר, עד לנסיגתו חזרה לגבול הבין-לאומי.
במלחמת לבנון השנייה התנהלו קרבות קשים מאוד לאורך כל המלחמה בגזרת מייס אל-ג'בל.
ב-2 באוגוסט 2006 כוחות הקרקע של צה"ל המשיכו בהשתלטות על כפרים בדרום לבנון: מייס אל-ג'בל, מוחייביב ובלידא, בגזרה המזרחית, וכן א-טייבה, אל-עדייסה ורב א-ת'לאת'ין, ממערב למטולה, כמו גם עייתא א-שעב, מארון א-ראס ובינת ג'בייל.
חייל נפצע קשה ועוד שניים נפצעו קל בקרבות בכפר מוחייביב שבגזרה המזרחית.
במהלך 3 באוגוסט 2006 פעלו כוחות קרקעיים רחבים בדרום לבנון.
הכוחות תפסו עמדות שליטה במייס אל-ג'בל ובכפרים מוחייביב, בלידא, שיחין, רג'מיל ומג'דל זון בגזרה המזרחית בדרום לבנון.
במקביל, ביססו הכוחות את אחיזתם בכפרים א-טייבה, אל-עדייסה ורב א-ת'לאת'ין, ממערב למטולה, ובכפרים עייתא א-שעב, מארון א-ראס ובינת ג'בייל.
לדברי אל"ם מוטי כידור, מח"ט חטיבה 401 בתקופת מלחמת לבנון השנייה "ב-9 באוגוסט 2006 באזור מייס אל-ג'בל, פגע אחד הטנקים בארבעה מחבלים והרגם, וטנק אחר, שהותקף בנ"ט, הרג עוד שלושה מחבלים".
חטיבת גולני החלה במבצע במרחב הכפר במטרה להשמיד תשתיות חזבאללה.
גדוד המח"ץ (605) מחיל הנדסה, הוקפץ למלחמה לאחר שלחם בגזרת רמאללה במשך 3 חודשים.
תחילה פרץ הגדוד את הציר המוביל למוחייביב.
לאחר מכן, פרץ מעבר לחטיבת הנח"ל וכבש לצידה, ככוח חי"ר את מייס אל-ג'בל, פוצץ והרס תשתיות בכפר וחילץ, במשך יממה, תחת אש כוח טנקים שנתקל בקסבה של הכפר.
כלי תקשורת בלבנון דיווחו ב-18 באוקטובר 2009, כי אמצעי ריגול ששתלו כוחות הביטחון הישראליים בדרום לבנון פוצצו יום קודם לכן בחצות.
על פי הדיווח, אחד המכשירים נמצא באזור מייס אל-ג'בל ופוצץ, ככל הנראה, בהפעלה מרחוק על ידי כלי טיס ישראלי.
ב-22 בפברואר 2017, חזבאללה טען כי צה"ל התקין מכשירי ריגול סלולריים באזור מייס אל-ג'בל.
ב-25 בפברואר 2017 הפגינו עשרות תושבי הכפר בגבול עם ישראל, ואחדים מהם חצו את הגבול.
כוח צה"ל הרחיק אותם באמצעות ירי גז ועשן.
בראש ההפגנה עמד חבר הפרלמנט הלבנוני מטעם החזבאללה, קאסם האשם.
ביום השני למבצע מגן צפוני (5 בדצמבר 2018), החל צה"ל בחיפוש מנהרת טרור שנייה שיצאה מראמיה והגיעה בסמוך למושב זרעית, ובהמשך החלו פעולות לאיתור מנהרת טרור שלישית שיצאה ממייס אל-ג'בל.
מקורות בלבנון דיווחו באותו יום כי צה"ל העלה בלון תצפית מול מייס אל-ג'בל.
לאחר טבח שבעה באוקטובר ופרוץ מלחמת חרבות ברזל, הצטרף חזבאללה כחזית משנית למלחמה ותקף את ישראל באלפי טילים וכטב"מים.
במסגרת הלחימה בין צה"ל לחזבאללה, חיל האוויר הישראלי תקף בכפר לראשונה מאז 2006. בעקבות הלחימה ותקיפות צה"ל באזור, ברחו רוב תושבי הכפר צפונה.
בין 1–10 באוקטובר 2024 התחולל בכפר קרב מייס אל-ג'בל במסגרת התמרון הקרקעי בלבנון במלחמת חרבות ברזל.
במהלך המלחמה נהרסו לחלוטין כ-32% מהמבנים בכפר (726 מבנים מתוך 2,284), וכ-3% נהרסו חלקית (61 מבנים), לפי ניתוח תצלומי לוויין שנערך בדצמבר 2024.
מבוכי מיינקראפט הוא משחק בז'אנר ה-Dungeon crawler, שפותח על ידי חברת מוג'אנג ויצא לאור על ידי חברת Xbox Game Studios .
המשחק, אשר מיועד לפלטפורמות Windows, Xbox One, פלייסטיישן 4 ונינטנדו סוויץ', יצא לשווקים ב-26 במאי 2020.
זה הוא משחק עולם פתוח שמבוסס על משחק הווידאו הפופולרי של mojang: מיינקראפט.
בדומה למשחקים אחרים בז'אנר ה-Dungeon crawler גם משחק זה הוא סוג של משחק תפקידים בו הגיבורים מנווטים בסביבת מבוך, נלחמים במפלצות שונות, נמנעים ממלכודות, צריכים לפתור חידות, ולבזוז אוצרות שונים לאורך הדרך.
עד ארבעה שחקנים יכולים לשחק במשחק יחד בו זמנית במחשב/קונסולת משחק אחת או דרך האינטרנט.
המשחק פותח על ידי חברת מוג'אנג באמצעות המנוע הגרפי Unreal Engine 4 עבור הפלטפורמות Xbox One, Windows, פלייסטיישן 4 ונינטנדו סוויץ' המהדורות שיעבדו בקונסלה מפותחות על ידי חברת Double Eleven.